Gul viðvörun er í gildi á Ströndum, Norðurlandi vestra og - eystra vegna úrhellisrigninga. Ár gætu flætt yfir bakka sína auk þess sem varað er við grjóthruni og skriðum. Veðurfræðingur hvetur fólk til að bíða með tjaldútilegur á svæðinu.
Öflugur úrkomubakki gengur nú inn á norðanvert landið og útlit er fyrir norðan 8 til 15 metrum á sekúndu með talsverðri eða mikilli rigningu á Norður- og Austurlandi. Búast má við vexti í ám og lækjum og jafnvel grjóthruni. Vegagerðin hvetur fólk til að aka með gát um Siglufjarðarveg og Ólafsfjarðarmúla þar sem hætta er á grjóthruni og jarðsigi. Óli Þór Árnason er veðurfræðingur hjá Veðurstofu Íslands.
Þetta er töluvert mikil úrkoma og kemur í raun ofan á þegar mjög blauta jörð.
-Það eru ekki beint hlýindi í þessum veðurkortum hjá ykkur, útivist og annað, ætti fólk að hafa varann á á þessu svæði?-
Þetta er náttúrlega töluvert vosbúðarverður, þannig að ég held það sé alveg sama hverju þú reynir að tjalda í svona verðri, það verður allt blautt.
-Þannig að þú mælir ekki beint með tjaldútilegum, fyrir norðan og austan, svona í dag allavegana?-
Ekki í dag og eiginlega ekki á morgun heldur en eftir það fer þetta nú allt að komast á beinu brautina aftur, allavegana í einhverja daga.
-Nú er líka verið að vara við skriðuföllum-
Það er nú aðallega vegna þess að jörðin er mettuð fyrir, að fá svona mikla rigningu ofan á það að þá er alltaf ákveðin hætta á að það geti myndast rof og þá fara einhverjar spýur niður. Náttúrlega eins og útanverðirð Köldukinn, þar fór í fyrra stór skriða, þannig að menn eru í raun að reyna að vera undan en ekki láta grípa sig í bólinu.
-Eru einhver sértök svæði, þú nefnir Köldukinn, sem þið hafið meiri áhyggjur en önnur?-
Það er svona mest áveðurs, það er að segja úrkoman kemur að landi þar, þar eru fjöllin stærst og bröttust svo öllu jafna myndi það flokkast sem líklegasti staðurinn.